101.05 REGOLI DWAR SUSTANZI UŻATI GĦALL-MANIFATTURA ILLEĊITA TA’ NARKOTIĊI U SUSTANZI PSIKOTROPIĊI L-AVVIŻ LEGALI 279 ta’ l-2003, kif emendat bl-Avviżi Legali 301 ta’ l-2003, 2 u 150 ta’ l-2004, u 172 ta’ l-2008. L-AVVIŻ LEGALI 279 ta’ l-2003, kif emendat bl-Avviżi Legali 301 ta’ l-2003, 2 u 150 ta’ l-2004, u 172 ta’ l-2008. 1. Titolu. Emendat: A.L.301 ta’ l-2003. It-titolu ta’ dawn ir-regoli hu Regoli dwar Sustanzi Użati għall-Manifattura Illeċita ta’ Narkotiċi u Sustanzi Psikotropiċi. Tifsir. 2. F’dawn ir-regoli, kemm-il darba r-rabta tal-kliem ma tkunx teħtieġ xort’oħra- "Bord ta’ Kontroll Internazzjonali dwar in-Narkotiċi " tfisser il-Bordimwaqqaf bil-Konvenzjoni Waħdanijja ta’ l-1961 dwar Narkotiċi, kif emendata bil-Protokol ta’ l-1972 li jemenda l-Konvenzjoni Waħdanijja ta’ l-1961 dwar Narkotiċi; "destinatarju " tfisser persuna naturali jew ġuridika lil min jiġu kkunsinnati s-sustanzi skedati fil-pajjiż ta’ destinazzjoni, u dik il-persuna tista’ tkun differenti mill-konsumatur aħħari; "operatur " tfisser persuna naturali jew ġuridika li tkun topera fil-manifattura, l-ipprocessar, il-kummerċ jew id-distribuzzjoni ta’ sustanzi skedati jew topera f’attivitajiet oħra relatati bħalma huma brokering u ħżin ta’ sustanzi skedati; " l-Ordinanza " tfisser l-Ordinanza dwar il-Mediċini Perikolużi; Kap. 101. Kap. 101. " Suprintendent " tfisser is-Suprintendent tas-Saħħa Pubblika; "sustanza skedata " tfisser sustanza specifikata fit-Tabella I tat-Tielet Skeda li tinsab ma’ l-Ordinanza, inklużi taħlitiet u prodotti naturali li fihom dawk is-sustanzi. Dan jeskludi medicini, preparazzjonijiet farmacewtici, taħlitiet, prodotti naturali jew preparazzjonijiet oħra li jkun fihom sustanzi skedati li jkunu kompostihekk li dawk is-sustanzi ma jkunux jistgħu jintużaw jew jiġu rkuprati faċilment b’mezzi li jistgħu jiġu applikati malajr jew b’mod ekonomiku; " tqegħid fis-suq " tfisser kull provvistali ssir bi ħlas jew b’xejn lil terzi persuni ta’ sustanzi skedati, manifatturati jew imqegħda f’ċirkolazzjoni libera. 3. Awtorità kompetenti. Is-Suprintendent ikun l-awtorità kompetenti responsabbli għall-implimentazzjoni ta’ dawn ir-regoli. 4. Reġistrazzjoni u għoti ta’ liċenzi lil operaturi. Emendat: A.L.150 ta’ l-2004. (1) Ħadd ma jista’ jagħmilha ta’ operatur ta’ sustanzi elenkati: (a) taħt il-Kategorija 1 tat-Tabella I tat-Tielet Skeda li tinsab ma’ l-Ordinanza kemm-il darba ma jkollux liċenza maħruġa mis-Suprintendent u jkun irreġistra l-post għand is-Suprintendent, jew (b) taħt il-Kategorija 2 tat-Tabella I tat-Tielet Skeda li tinsab ma’ l-Ordinanza kemm-il darba ma jkunx irreġistra u aġġorna lis-Suprintendent bl-indirizzi tal-post minn fejn huwa jopera. (2) Meta s-Suprintendent ikun qed jikkonsidra jekk għandux jagħti liċenza, huwa għandu b’mod partikolari jqis il-kompetenza u l-integrità ta’ l-applikant. Il-liċenza tista’ tkun sospiża jew revokata mis-Suprintendent kull meta jkun hemm tassew għaliex jaħseb lid-detentur ma jkunx għadu iktar persuna adatta u idoneali jkollha liċenza, jew li l-kondizzjonijiet li taħthom il-liċenza tkun maħruġa ma jkunux għadhom jgħoddu. (3) Kull operatur li jkollu liċenza msemmija fis-subregola (1)(a), għandu jforni sustanzi skedati speċifikati fil-Kategorija 1 tat-Tabella I tat-Tielet Skeda li tinsab ma’ l-Ordinanza. (4) Operaturi li jkunu jaħdmu fil-manifattura, l-importazzjoni, l-esportazzjoni jew it-tqegħid fis-suq ta’ sustanzi skedati fil-kategoriji kollha tat-Tabella I tat-Tielet Skeda li tinsab ma’ l-Ordinanza jkunu meħtieġa jirreġistraw u jaġġornaw lis-Suprintendent bl-indirizzi tal-postijiet mnejn ikunu qegħdin jimmanifatturaw jew jinnegozjaw dawn is-sustanzi. 5. Dmirijiet ta’ l-operaturi. L-operaturi għandhom id-dmir: (a) li minnufih javżaw lis-Suprintendent b’kull ċirkostanza, bħal xi ordni u biċċa negozju mhux tas-soltu li jkunu jinvolvu sustanzi skedati, li jkunu jissuġġerixxu li dawk is-sustanzi maħsubin għall-importazzjoni, esportazzjoni jew transitu jistgħu jkunu divjati għall-manifattura illeċita ta’ narkotiċi jew sustanzi psikotropiċi; (b) li jagħtu lis-Suprintendent dak it-tagħrif dwar negozju bħal dak li jkun jinvolvu sustanzi skeda tiskond ma s-Suprintendent ikun jista’ jeħtieġ. 6. (1) L-esportazzjoni ta’ sustanzi skedati elenkati fil-Kategorija 1 tat-Tabella I tat-Tielet Skeda li tinsab ma’ l-Ordinanza għandhom ikunu soġġetti għal awtorizzazzjoni maħruġa mis-Suprintendent għal kull sustanza individwali. Id-dikjarazzjoni tad-dwana dwar l-esportazzjoni għandha ssir skond il-formola stipulata taħt l-Anness V. (2) Applikazzjonijiet għal awtorizzazzjonijiet imsemmija fis-subregola (1) għandu jkun fihom dan it-tagħrif li ġej: (a) l-isem u l-indirizz ta’ l-esportatur, ta’ l-importatur fil-pajjiż importatur, ta’ kull operatur ieħor involut fl-operazzjoni ta’ esportazzjoni jew tagħbija bħala merkanzija, u tad-destinatarju, (b) l-isem tas-sustanzi skedati kif mogħtija fil-Kategorija 1 tat-Tabella I tat-Tielet Skeda li tinsab ma’ l-Ordinanza, (ċ) il-kwantità u l-piż tas-sustanza skedata u, meta din tkun tikkonsisti f’taħlita, il-kwantità u l-piż tat-taħlita kif ukoll il-kwantità u l-piż jew il-perċentaġġ ta’ kull sustanza jew sustanzi elenkati fit-Tabella I tat-Tielet Skeda li tinsab ma’ l-Ordinanza li jkun hemm fit-taħlita, (d) dettalji dwar l-arranġamenti tat-trasport, u b’mod partikolari d-data mistennija meta x-xogħol ikun se jintbagħat, isem l-ufficcju tad-dwana fejn għandha ssir id-dikjarazzjoni tad-dwana dwar l-esportazzjoni, u sakemm dak it-tagħrif ikun disponibbli f’dan l-istadju, identifikazzjoni tal-mezzi ta’ trasport, l-itinerarju, il-post ta’ ħruġ li se jkun hemm minn Malta u l-post ta’ dħul ġewwa l-pajjiż importatur. Fil-każ tas-subregola (7), għandha tinthemeż ma’ l-applikazzjoni kopja tal-permess ta’ importazzjoni maħruġ mill-pajjiż ta’ destinazzjoni. (3) Għandha tittieħed deċiżjoni dwar l-applikazzjoni fi żmien ħmistax-il ġurnata tax-xogħol mid-data meta s-Suprintendent jikkonsidra l-inkartament komplet. Dan il-perjodu għandu jiġi estiż jekk l-awtoritajiet ikunu obbligati jagħmlu iktar riċerki biex jissodisfaw lilhom innifishom li l-importazzjoni tas-sustanzi tkun ġiet awtorizzata kif imiss. (4) Mingħajr preġudizzju għal kull implimentazzjoni possibbli ta’ miżuri ta’ infurzar, l-awtorizzazzjoni dwar l-esportazzjoni hawn qabel imsemmija għandha tiġi miċħuda, jekk: (a) ikun hemm tassew għaliex jiġi suspettat li t-tagħrif mogħti konformement mas-subregola (2) ikun falz jew inkorrett; (b) fil-każijiet imsemmija fis-subregola (7) jiġi stabbilit li l-importazzjoni tas-sustanzi skedati ma tkunx ġiet awtorizzata kif imiss mill-awtoritajiet kompetenti tal-pajjiż ta’ destinazzjoni; (ċ) ikun hemm tassew għaliex jiġi suspettat li s-sustanz i nvoluti jkunu maħsuba għall-manifattura illeċita ta’ narkotiċi jew sustanzi psikotropiċi. (5) Jekk il-parti kolaritajiet li jirrigwardaw l-itinerarju u l-mezzi ta’ trasport ma jingħatawx fl-applikazzjoni msemmija fis-subregola (7), l-awtorizzazzjoni dwar l-esportazzjoni għandha tkun tgħid li l-operatur għandu jforni dawn il-parti kolaritajiet li d-dwana jew lil xi awtorità kompetenti oħra fil-post ta’ ħruġ minn Malta qabel it-tluq attwali tal-kunsinna. F’każ bħal dan, l-awtorizzazzjoni dwar l-esportazzjoni għandha tiġi annotata skond dan fil-waqt tal-ħruġ. (6) (a) Fil-każijiet kollha, l-awtorizzazzjoni dwar l-esportazzjoni għandha tintwera għall-ispezzjoni mill-awtoritajiet tad-dwana meta ssir id-dikjarazzjoni tad-dwana dwar l-esportazzjoni. Kopja ta’ din l-awtorizzazzjoni għandha, barra minn hekk, tinthemeż mal-kunsinna sal-uffiċċju tad-dwana fil-post ta’ ħruġ tas-sustanzi skedati minn Malta. Dak l-uffiċċju għandu jdaħħal, fejn ikun adatt, il-parti kolaritajiet imsemmija fis-subregola (5) flimkien mal-parti kolaritajiet kollha meħtieġa u għandu jwaħħal it-timbru tiegħu fuq il-kopja ta’ l-awtorizzazzjoni qabel ma jirritornaha lill-awtorità li tkun ħarġitha. (b) Il-ħruġ ta’ awtorizzazzjoni dwar l-esportazzjoni ma jipprekludi ebda responsabbiltà amministrattiva jew responsabbiltà oħra possibbli tad-detentur ta’ dik l-awtorizzazzjoni. (c) L-awtorizzazzjoni dwar l-esportazzjoni tista’ tkun sospiża jew revokata mis-Suprintendent kull meta jkollu tassew għaliex jissuspetta lis-sustanzi jistgħu jiġu devjati għall-manifattura illeċita ta’ narkotiċi jew sustanzi psikotropiċi. (d) (i) Kull esportazzjoni ta’ sustanzi skedati elenkati fil-Kategorija 1 tat-Tabella I tat-Tielet Skeda li tinsab ma’ l-Ordinanza għandha tiġi preċeduta b’avviż bil-quddiem ta’ l-esportazzjoni li jintbagħat lill-pajjiż ta’ destinazzjoni skond id-disposizzjonijiet ta’ l-Artikolu 12(10) tal-Konvenzjoni tal-Ġnus Magħquda kontra t-Traffiku Illeċitu fin-Narkotiċi u Sustanzi Psikotropiċi tad-19 ta’ Diċembru, 1988, u mar-Riżoluzzjoni 20/4 tas-Sessjoni Specjali ta’ l-1998 fuq il-mediċinali, ta’ l-Assemblea Ġenerali tal-Ġnus Magħquda. Il-pajjiż ta’ destinazzjoni għandu jingħata perjodu ta’ żmien ta’ ħmis tax-il ġurnata tax-xogħol li fih għandu jwieġeb, u fi tmiem u l-operazzjoni ta’ esportazzjoni għandha tkun awtorizzata mis-Suprintendent, kemm-il darba ma jingħatax parir kuntrarju. (ii) Is-Suprintendent għandu, qabel kull esportazzjoni ta’ sustanzi skedati lill-pajjiż rikjedenti, jipprovdi t-tagħrif speċifikat fis-subregola (2) hawn qabel, lill-awtoritajiet kompetenti ta’ dak il-pajjiż. (iii) Is-Suprintendent għandu jeħtieġ li l-awtorità fil-pajjiż importatur li tkun qed tirċevi t-tagħrif għandha żżomm bħala konfidenzjali kull sigriet tas-sengħa, tan-negozju, kummerċjali jew professjonali jew kull proċess kummerċjali li jkun imsemmi f’dak it-tagħrif. (7) Kull meta, taħt ftehim bejn Malta u pajjiż importatur, ma għandhomx ikunu awtorizzati esportazzjonijiet kemm-il darba ma jinħariġx permess ta’ importazzjoni mill-awtoritajiet kompetenti tal-pajjiż importatur dwar is-sustanzi involuti, is-Suprintendent għandu jiżgura ruħu li kull importazzjoni tkun ġiet awtorizzata kif imiss, jekk dan ikun meħtieġ billi ssir talba għal konferma mingħand l-awtorità kompetenti tal-pajjiż importatur. 7. (1) L-esportazzjoni ta’ sustanzi skedati elenkati fil-Kategorija 2 tat-Tabella I tat-Tielet Skeda li tinsab ma’ l-Ordinanza għandhom ikunu soġġetti għal awtorizzazzjoni maħruġa skond is-subregoli) mis-Suprintendent skond id-disposizzjonijiet li jkunu fis-seħħ. (2) L-esportazzjonijiet imsemmija fis-subregola (1) għandha tkun soġġettamuta tis mutandis għad-disposizzjonijiet tar-regola 6, kull meta dawn jidhru li jkunu maħsubin, direttament jew indirettament, għal xi pajjiż importatur li jkun ġie identifikat bħala pajjiż imħasseb dwar il-manifattura illeċita ta’ dawk in-narkotiċi jew sustanzi psikotropiċi bl-użu ta’ dawk is-sustanzi skedati. Dik l-identifikazzjoni għandha tkun bażata, b’mod partikolari, fuq talba motivatali ssir minn dak il-pajjiż importatur li jkun imħasseb. Id-disposizzjonijiet tar-regola 6 għandhom ukoll japplikaw kull meta awtorizzazzjoni individwali miftuħa ma tkunx tista’ tiġi maħruġa taħt is-subregola (3): Iżda d-disposizzjonijiet tar-regola 6 għandhom ukoll japplikaw kull meta sustanza elenkata fl-Anness 1 tintbagħat għandoperatur li jkun stabbilit f’pajjiż elenkat fl-istess anness. (3) Fil-każijiet l-oħra kollha, l-esportazzjoni ta’ sustanzi skedati elenkati fil-Kategorija 2 tat-Tabella I tat-Tielet Skeda li tinsab ma’ l-Ordinanza tista’ tkun awtorizzata fuq talba ta’ l-operaturi involuti fuq bażi globali bil-ħruġ ta’ awtorizzazzjoni individwali miftuħa. Id-deċiżjoni li tinħareġ awtorizzazzjoni bħal dik għandha tqis il-kompetenza u l-integrità ta’ l-applikant flimkien max-xorta, il-volum u l-iskema ta’ l-involviment tiegħu f’dawn is-sustanzi. F’każijiet bħal dawn, id-detentur għandu jimla d-dettalji ta’ dik l-awtorizzazzjoni fid-dikjarazzjoni tad-dwana dwar l-esportazzjoni rilevanti. Skond id-disposizzjonijiet stipulati mis-Suprintendent, li ssir bis-saħħa ta’ l-awtorità li toħroġ b’awtorizzazzjoni tiegħu, id-detentur ta’ dik l-awtorizzazzjoni għandu jagħti t-tagħrif dwar l-esportazzjonijiet. (4) Awtorizzazzjoni individwali miftuħa msemmija fis-subregola (3) tista’ tkun sospiża jew revokata kull meta jkun hemm tassew għax wieħed jaħseb li d-detentur tagħha ma jkunx għadu persuna adatta u idoneali jkollha awtorizzazzjoni, jew li l-kondizzjonijiet li taħthom kienet maħruġa l-awtorizzazzjoni ma għadhomx aktar validi. 8. Ħ tiġiet ta’ esportazzjoni speċifiċi: Kategorija 3 Tabella I. (1) Ikun fejn ikun il-pajjiż importatur li lejh tkun maħsuba li ssir l-esportazzjoni ta’ sustanzi skedati elenkati fil-Kategorija 3 tat-Tabella I tat-Tielet Skeda li tinsab ma’ l-Ordinanza, sew direttament sew indirettament- (a) li l-awtorità kompetenti tiegħu tkun ħarġet permess ta’ importazzjoni dwar il-kunsinna involuta; jew (b) li jkun ġie identifikat bħala pajjiż imħasseb bil-manifattura illeċita ta’ erojina jew kokajina fuq it-territorju tiegħu jew bħala pajjiż sensittiv għar-rigward tad-diverżjoni possibbli ta’ dawk is-sustanzi, dik l-esportazzjoni għandha tkun soġġetta għal awtorizzazzjoni maħruġa skond is-subregoli) mis-Suprintendent skond id-disposizzjonijiet li jkunu fis-seħħ. (2) L-esportazzjonijiet ta’ sustanzi msemmija fis-subregola (1) għandha tkun mutatis mutandissoġġetta għad-disposizzjonijiet tar-regola 6, kull fejn, taħt arranġamenti specifici maqbula mal-pajjiżi importaturi involuti, ikunu meħtieġa awtorizzazzjoni dwar l-esportazzjoni u avviż minn qabel dwar l-esportazzjoni, għal kull operazzjoni. Id-disposizzjonijiet tar-regola 6 għandhom ukoll japplikaw kull meta ma tkunx tista’ tiġi maħruġa awtorizzazzjoni individwali miftuħa skond is-subregola (3): Iżda d-disposizzjonijiet tar-regola 6 għandhom ukoll japplikaw kull meta sustanza elenkata fl-Anness II tintbagħat lil operatur li jkun stabbilit f’pajjiż elenkat fl-istess anness. (3) F’ċirkostanzi adatti, l-esportazzjoni ta’ sustanzi fil-Kategorija 3 tat-Tabella I tat-Tielet Skeda li tinsab ma’ l-Ordinanza tista’ tkun awtorizzata fuq bażi globali bil-ħruġ ta’ awtorizzazzjoni individwali miftuħa. Id-deċiżjoni li jiġu maħruġa, sospiżi jew revokati awtorizzazzjonijiet bħal dawk għandha tittieħed mis-Suprintendent wara li l-applikant ikunta: (a) dettalji tal-kwalifiki u l-esperjenza professjonali li jkollu fil-qasam ittrattat b’dawn ir-regoli u, fil-każ ta’ persuna ġuridika, l-isem, il-kwalifiki u l-esperjenza professjonali rilevanti tad-direttur jew tal-persuna responsabbli biex tiżgura li l-esportazzjonijiet ta’ sustanzi skedati jsiru konformement mad-disposizzjonijiet ta’ dawn ir-regoli; (b) dettalji fil-qosor ta’ kull biċċa negozju ta’ esportazzjoni tas-sustanzi skedati involuti li huwa jkun għamel fit-tnax-il xahar li jiġu qabel l-applikazzjoni, fejn jiġi speċifikat fil-każ ta’ kull sustanza, l-għadd totali ta’ kull biċċa negozju u l-ammonti esportati lejn kull pajjiż li dwarhom tkun meħtieġa awtorizzazzjoni dwar l-esportazzjoni; (ċ) dettalji dwar il-prekawzjonijiet li jkun ħabiex jipprevjeni d-diverżjoni ta’ sustanzi skedati għall-manifattura illeċita ta’ narkotiċi u sustanzi psikotropiċi, u b’mod partikolari, l-arranġamenti biex titħares ir-regola 5. (4) L-awtorizzazzjoni għandha tkun sospiża jew revokata jew miċħuda, b’mod partikolari, jekk: (a) ikun hemm tassew għaliex wieħed jissuspetta lit-tagħrif ma jkunx korrett; (b) ikun hemm tassew għaliex wieħed jissuspetta li l-prekawzjonijiet li jittieħdu ma jkunux biżżejjed biex jipprevjenu d-diverżjoni ta’ sustanzi skedati għall-manifattura illeċita ta’ narkotiċi u sustanzi psikotropiċi jew biex wieħed jissuspetta li l-operatur jew il-persuna responsabbli fil-każ ta’ persuna ġuridika, ma jkunux qegħdin jipprovdu ħarsien biżżejjed kontra r-riskju ta’ diverżjoni. (5) Minkejja li jkun hemm dik l-awtorizzazzjoni, jistgħu jkunu projbiti mill-awtoritajiet kompetenti operazzjonijiet ta’ esportazzjoni individwali li jsiru bis-saħħa ta’ l-awtorità mogħtija permezz ta’ dik l-awtorizzazzjoni. (6) Mingħajr preġudizzju għal kull obbligu li joriġina taħt ir-regola 4, id-detentur ta’ l-awtorizzazzjoni msemmija fis-subregola (1) hawn qabel għandu jħares kull obbligu li ġej: (a) jimla n-numru ta’ din l-awtorizzazzjoni f’kull dikjarazzjoni tad-dwana dwar l-esportazzjoni rilevanti; (b) idaħħal reġistrazzjoni fir-records ta’ l-iktar tard meta l-kunsinna titlaq mil l-post tal-fornitur għall-esportazzjoni; (ċ) kull meta l-ħruġ ta’ qabel ta’ awtorizzazzjoni ta’ importazzjoni mill-pajjiż ta’ destinazzjoni jkun ħtieġa biex isir il-ħruġ ta’ l-awtorizzazzjoni dwar l-esportazzjoni, ir-reġistrazzjoni għandha jkun fiha n-numru, jekk ikun hemm, u l-post u d-data tal-ħruġ tal-permess ta’ importazzjoni maħruġ mill-pajjiż ta’ destinazzjoni; għandha tinżamm kopja ta’ dan il-permess; (d) jiżgura li mal-kunsinna tinthemeżkopja ta’ l-awtorizzazzjoni f’kull waqt matul it-trasport; (e) jagħti, sa tmiem kull tliet xhur, tagħrif fil-qosor fuq l-operazzjonijiet ta’ esportazzjoni li jkunu saru taħt l-awtorizzazzjoni. Il-kontenut tat-tagħrif fil-qosor li jiġi stabbilit fid-dettall mis-Suprintendent għandu jkun fihom, bħala minimu, tagħrif fuq l-għadd ta’ operazzjonijiet, sustanzi, kwantitajiet, u l-pajjiżi ta’ destinazzjoni involuti. F’każ li dan it-tagħrif ma jingħatax, l-awtorizzazzjoni tista’ tkun sospiża jew revokata; (f) jgħarraf lis-Suprintendent b’kull bidla li tiġri għar-rigward tat-tagħrif mogħti, jew daqstant minn u skond ma jista’ jkun specifikat mill-awtorità għal dan l-għan. (5) Il-formola ta’ l-awtorizzazzjoni individwali miftuħa msemmija fis-subregola (1) għandha tkun konformi ma’ l-ispecifikazzjonijiet li hemm fl-Anness VI. Iktar minn hekk, tkun kondizzjoni għall-ħruġ ta’ dawk l-awtorizzazzjonijiet li, għal finijiet ta’ kontroll, id-detentur għandu jżomm għall-ispezzjoni mis-Suprintendent, meta jkun adattu dwar kull esportazzjoni, kopja tal-permess ta’ importazzjoni maħruġ mill-awtoritajiet tal-pajjiż importatur. F’każijiet ta’ dubju, is-Suprintendent jista’ jagħmel kuntatt ma’ l-awtoritajiet li jkunu ħarġu l-permess ta’ importazzjoni. 9. (1) Bil-għan li tiġi żgurata l-applikazzjoni korretta tar-regoli 6, 7, 8 u 11, kull persuna awtorizzata bil-miktub mis-Suprintendent kif imiss għandha, meta turi l-awtorizzazzjoni jew il-kredenzjali tiegħu, f’kull waqt ikollha d-dritt li- (a) jkollha aċċess tispezzjona, tikseb u żżomm tagħrif u informazzjoni bil-mitlub, f’liema għamla tkun fuq is-sustanzi skedati jew operazzjonijiet li jkunu jinvolvu sustanzi skedati; (b) jidħol f’kull post bil-għan lijaccerta ruħu jekk ikunx hemm jew kienx hemm jew x’aktarx ikun hemm xi ksur tad-disposizzjonijiet ta’ dawn ir-regoli. (2) Mingħajr preġudizzju għall-miżuri stipulati fir-regoli 6, 7 u 8 u fis-subregola (1) ta’ din ir-regola, is-Suprintendent jista’ jipprojbixxi l-introduzzjoni ta’ sustanzi skedati ġewwa Malta jew it-tluq tagħhom minn Malta, jekk ikun hemm tassew għaliex wieħed jissuspetta lis-sustanzi jkunu maħsuba għall-manifattura illeċita ta’ narkotiċi jew sustanzi psikotropiċi. 10. Kontrolli effettivi f’żoni liberi. Għall-iskop li ma jitħallewx isiru riskji speċifiċi ta’ diverżjoni f’żoni liberi kif ukoll f’żoni sensittivi oħra bħal xi bondedstore, l-operaturi għandhom jiżguraw li l-kontrolli fuq l-operazzjonijiet li jsiru f’dawn iż-żoni jkunu effettivi f’kull stadju ta’ dawn l-operazzjonijiet u mhux inqasiebsin minn dawk li jsiru f’partijiet oħra tat-territorju tad-dwana. 11. Tiżmim ta’ records. (1) Kull biża negozju li twassal għat-tqegħid fis-suq ta’ sustanzi skedati fil-Kategoriji 1 u 2 tat-Tabella I tat-Tielet Skeda li tinsab ma’ l-Ordinanza għandha tkun msejjsa hemm fuq dokumenti magħmulin minn records miktubin hemm fuq dawk elettronici. (2) (a) Ir-records kollha għandhom ikunu miftuħa għall-ispezzjon tas-Suprintendent jew ta’ kull uffiċċjal li jkun qed jagħmilha minfloku u, b’mod partikolari, dokumenti kummercjali bħalma huma fatturi, manifesti tal-merkanzija, dokumenti amministrattivi, dokumenti tad-dwana, dokumenti tat-trasport u ta’ l-ivvjaġġar oħra għandu jkun fihom tagħrif biżżejjed biex jidentifikaw pożittivament: (i) l-isem tas-sustanza skedata kif mogħtija fil-Kategoriji 1 u 2 tat-Tabella I tat-Tielet Skeda li tinsab ma’ l-Ordinanza, (ii) il-kwantità u l-piż tas-sustanza skedata u, meta din tkun tikkonsisti f’taħlita, il-kwantità u l-piż tat-taħlita kif ukoll il-kwantità u l-piż jew il-perċentaġġ ta’ kull sustanza jew sustanzi speċifikati fil-Kategoriji 1 u 2 tat-Tabella I tat-Tielet Skeda li tinsab ma’ l-Ordinanza li jkunu qegħdin fit-taħlita, u (iii) l-isem u l-indirizz tal-fornitur, id-distributur u d-destinatarju. (b) Dawk id-dokumenti għandhom iktar minn hekk ikun fihom dikjarazzjoni mingħand il-klijent li jkunu juru kull użu speċifiku tas-sustanzi. Tkun meħtieġa dikjarazzjoni separata, kif speċifikata fl-Anness III, għal kull sustanza fil-Kategoriji 1 jew 2 tat-Tabella I tat-Tielet Skeda li tinsab ma’ l-Ordinanza. (ċ) Mingħajr preġudizzju għall-paragrafi ta’ hawn aktar qabel, klijent regolaril jikseb mingħand fornitur sustanza skedata specifikata fil-Kategorija 2 tat-Tabella I tat-Tielet Skeda li tinsab ma’ l-Ordinanza jista’ jipprovdi dikjarazzjoni unika, kif speċifikat fl-Anness IV, li tkun tkopri kull biċċa negozju li tinvolvi dik is-sustanza tul żmien sena, iżda: (i) il-klijent irid ikun wieħed li jkun fornih bis-sustanza għal mill-inqas tliet darbiet matul it-tnax-il xahar li jiġu qabel, (ii) il-fornitur ma jkollux għaliex jissoponi lis-sustanza tkun setintuża għal finijiet illeciti, u (iii) il-kwantitajiet ordnati jkunu konsistenti mal-konsum tas-soltu ta’ dak il-klijent. (3) Kull obbligu taħt is-subregola (1) ma għandux, madankollu, jkun japplika għal biċċiet ta’ negozju li jirrigwardaw sustanzi skedati fil-Kategorija 2 tat-Tabella I tat-Tielet Skeda li tinsab ma’ l-Ordinanza meta l-kwantitajiet involuti ma jkunux jeċċedu dawk indikati fl-Anness VII. (4) L-operaturi għandhom jiżguraw li jitwaħħlu tikketti mas-sustanzi skedati fil-Kategoriji 1 u 2 tat-Tabella I tat-Tielet Skeda li tinsab ma’ l-Ordinanza qabel ma dawn jitqegħdu fis-suq. Dawk it-tabelli għandhom juru l-ismijiet tas-sustanzi kif mogħtija fit-Tabella I tat-Tielet Skeda li tinsab ma’ l-Ordinanza. L-operaturi jistgħu wkoll iwaħħlu t-tikketti tagħhom tas-soltu. (5) L-operaturi għandhom iżommu dawk ir-records dettaljati ta’ l-attivitajiet tagħhom skond ma jkunu meħtieġa biex jitħares kull obbligu li għandhom taħt is-subregola (1). (6) Id-dokumenti msemmija fis-subregoli) għandhom jinżammu għal żmien mhux inqas minn tliet snin minn tmiem is-sena kalendarja li fiha tkun saret l-operazzjoni msemmija fis-subregola (1), u s-Suprintendent għandu jkun jista’ jispezzjonahom meta jitlob li jagħmel dan mingħajr ebda xkiel. 12. Reati upieni. Miżjud: A.L.172 ta’ l-2008. Minjinsabħati li jkun għamel reat kontra xi disposizzjoni ta’ dawn ir-regoli jew kontraxi artikolu tar-Regolament tal-Kunsill (KE) Nru. 111/2005 tat-22 ta’ Diċembru, 2004 li jistabbilixxi regoli għas-sorveljar ta’ kummerċ bejn il-Komunità u pajjiżi terzi fil-prekursuri ta’ mediċinali, tar-Regolament tal-Kummissjoni (KE) Nru. 1277/2005 tas-27 ta’ Lulju 2005, li jistabbilixxi regoli li jimplimentaw ir-Regolament (KE) Nru. 273/2004 tal-Parlament Ewropew u tal-Kunsill fuq il-prekursuri ta’ mediċinali, u għar-Regolament tal-Kunsill (KE) Nru. 111/2005 li jistabbilixxi regoli għas-sorveljar tal-kummerċ bejn il-Komunità u pajjiżi terzi fil-prekursuri ta’ drogi, għandu jitqies bħala li għamel reat kontra l-Ordinanza u jista’, meta jinsabħati, jeħel il-piena ordnata b’dik l-Ordinanza.